李亞仙花酒麴江池・賺煞
往常我回雪態舞按柳腰肢，遏雲聲歌盡桃花扇，從今後席上尊前靦腆。(末雲)就將小生的馬，送大姐回去。請上馬。(做遞鞭科)(正旦唱)更做道如今顛倒顛，落的女娘每倒接了絲鞭。(末雲)小生多備些錢，送與媽媽，必然容允。(正旦唱)咱既然結姻緣，又何須置酒張筵？雖然那愛鈔的虔婆他可也難恕免。爭奈我心堅石穿，準備著從良棄賤，我則索你個正腔錢，省了你那買閒錢。(下)(末梅香張千隨下)(淨雲)你看，鄭舍隨著姨姨去了也，我和你明日將些酒禮，與他作賀去來。(淨、外旦同下)。